Lisa 2

TEHNILINE KIRJELDUS 

Veoautode, ratassoomukite ja busside pesulateenus

1.	ÜLDKIRJELDUS

	Seotud hanke eesmärk on tellida Harju maakonnas Lääne- Harju vallas Paldiski ja Ämari 	linnaku veoautode, ratassoomukite ning busside pesulateenuse ja hooldustööde osutamine.

1.1.	Teenuse sihtrühm

Veoautod, ratassoomukid, bussid sh masinad, traktorid jms.

1.2.	Hangitavad teenused, mida hankija võib soovida tellida:

	Käsipesu (sise-/välipesu) ja lisateenused, mis on kirjeldatud punktis 2.

2.	HANGITAVATE TEENUSTE LÜHIKIRJELDUS

	2.1.	Sõidukite pesu- ja hooldustööde kirjeldus:

2.1.1.	Veoautode ja busside sisepuhastus – sisaldab järgmisi töid:
•	sõiduki põranda (vaip)katte kuivpuhastus tolmuimejaga;
•	autoklaaside puhastus vastavate puhastusainetega;
•	sisepindade, armatuuri, polstrite (va laepolstri) puhastus vastavate puhastusainetega;
•	salongi lõhnastus (soovi korral).

2.1.2.	Veoautode salongi keemiline puhastus – sisaldab järgmisi töid:
•	sõiduki põranda (vaip)katte, istmete ja lae keemiline pesu;
•	plastikdetailide, armatuuri, uksepolstrite, autoklaaside puhastus vastavate puhastusainetega;
•	kuivatus.
Tellija on teadlik, et sõiduki keemiline puhastus võib kesta ajaliselt kuni 48 h ning teostamiseks võib olla vajalik ka eelnev teostusaja broneering.

2.1.3.	Busside salongi keemiline puhastus – sisaldab järgmisi töid:
•	sõiduki põranda vaipkatte, istmete ja lae keemiline pesu;
•	plastikdetailide, armatuuri, uksepolstrite, autoklaaside puhastus vastavate puhastusainetega;
•	kuivatus.
Tellija on teadlik, et sõiduki keemiline puhastus võib kesta ajaliselt kuni 72 h ning teostamiseks võib olla vajalik ka eelnev teostusaja broneering.

2.1.4.	Salongi nahksisu hooldus – sisaldab järgmisi töid:
•	sõiduki nahkistmete puhastus spetsiaalse pesuainega;
•	nahkistmete nahakreemiga katmine.

2.1.5.	Veoautode lisapuhastus sõiduki salongi osadele eraldi:
•	klaaside puhastus (seest) vastavate puhastusainetega;
•	armatuurlaua ja uksepolstrite puhastus vastavate puhastusainetega;
•	tolmuimejaga salongi puhastus;
•	tolmuimejaga pagasiruumi puhastus.

2.1.6.	Busside lisapuhastus sõiduki salongi osadele eraldi:
•	klaaside puhastus (seest) vastavate puhastusainetega;
•	armatuurlaua ja polstrite (v.a laepolstri) puhastus vastavate puhastusainetega;
•	tolmuimejaga salongi puhastus;
•	tolmuimejaga pagasiruumi puhastus.

2.1.7.	Sõidukite välikäsipesu – sisaldab järgmisi töid:
•	eelleotus, hooajale vastava kemikaaliga (talvisel ajal lume ja jää sulatus);
•	survepesu survepesuriga;
•	uksevahede ja jalamattide pesu;
•	käsipesu.

2.1.8.	Sõidukite pigipesu – sisaldab järgmisi töid:
•	põhjalik pigieemaldus (asfalt, putukad, soolajäägid) vastavate puhastusainetega;
•	uksevahede puhastus vastavate puhastusainetega.
	Tellija on teadlik, et sõiduki pigipesu teostamiseks võib olla vajalik ka eelnev 	teostusaja broneering.

2.1.9.	Mootoripesu – sisaldab järgmisi töid:
•	kapotialuse puhastus ja pesu vastavate ainetega;
•	mootori väline pesu ja kuivatus suruõhuga.

2.1.10.	Velgede pesu – sisaldab järgmisi töid:
•	väline velgede puhastus spetsiaalse vahendiga velgede puhastamiseks pidurikatte kulumisel tekkivast tolmust, pigist, jm.

2.1.11.	Veokite ja masinate survepesu – sisaldab järgmisi töid:
•	eelleotus, hooajale vastava kemikaaliga (talvisel ajal lume ja jää sulatus;
•	survepesu survepesuriga.
Tellija on teadlik, et välimasinpesu teostamine on raskendatud vilkuritega ja muu välise lisavarustusega sõidukitele, samuti ei ole võimalik välimasinpesu teostada 	pesutänava laiusgabariiti ületavatele sõidukitele.

2.1.12.	Tellijal on vajadusel õigus osta ka täiendavaid pesuteenuseid, mida antud loetelus ei ole nimetatud.
2.1.13.	Pesulateenuse kasutamiseks võib teenuse pakkuja väljastada hankijale magnetkaardid või muud teenuse kasutamist võimaldavad vahendid.

2.2.	Sõidukite liigitus ja mõõtmed

Teenuses kirjeldatud sõiduki liikide mõõtmed (pesula sissepääsu ja pesutänava sobilikkuse hindamiseks) on toodud Tabel 1.

Tabel 1. Sõidukite liigitus ja mõõtmed

Nimetus	Kirjeldus	Sõiduki maksimaalsed mõõtmed meetrites 
	
		Pikkus	Laius
(laius koos peeglitega)1	Kõrgus	
Veoauto	N2 või N3 kategooria mootorsõiduk, mis on ette nähtud veose veoks, sõidukite haakes vedamiseks või eritööde tegemiseks	12,00	2,55 (laius koos peeglitega 3,00)	4,00	
Buss	M3 kategooria mootorsõiduk	13,50	2,55 (laius koos peeglitega 3,00)	4,00	

1 Sõidukite peeglid on võimalik pesutänava kasutamiseks liigutada kere lähedale (kokku klappida).

3.	NÕUDED PERSONALILE

Töötajad, kes osalevad vahetult teenuse osutamisel, on töötervishoiu- ja tööohutusalaselt juhendatud vastavalt töötervishoiu ja tööohutuse seadusele.

4.	NÕUDED PESULALE

Pakkuja peab omama kas Keskkonnaameti luba või kohaliku vee-ettevõtte luba või siis esitab ta 	hankijale vastavasisulise põhjenduse, miks tal eelnimetatud lube vaja pole.

5.	KASUTATAVAD SEADMED JA MATERJALID

Teenuse pakkuja peab teenuse teostamiseks omama vastavaid tööruume ja seadmeid. Kõik töö tegemiseks vajalikud materjalid ja töövahendid tagab teenuse pakkuja ning need peavad olema arvestatud teenuse hinna sisse.

6.	KVALITEEDIKONTROLL

Teenust hinnatakse visuaalselt vahetult pärast teenuse osutamist. Mittevastavuse tuvastamisel tuleb teenuse pakkujal töö uuesti teostada oma vahendite arvelt.

7.	PAKKUMUSE ESITAMINE

Pakkumuse esitamiseks tuleb täita dokumendi „Pakkumuse vorm“ kollased lahtrid numbriliste väärtustega. Oranžides lahtrites kuvatav arvväärtus arvutatakse automaatselt, kui sisestatud andmed on korrektsed.